gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7787, del 20-05-2016 (2016/3221)

Informació pública del pla general estructural, amb inclusió del seu estudi ambiental i territorial estratègic i els altres documents exigibles per la normativa sectorial, així com el pla general d'ordenació detallada.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3221


Data del document
:   05-05-2016

Organisme emissor
:   Ajuntament de Camporrobles

Tipus de document
:   Anunci

Descriptors 

:   * Camporrobles
    * pla d'urbanisme
    * administració local

Informació pública del pla general estructural, amb inclusió del seu estudi ambiental i territorial estratègic i els altres documents exigibles per la normativa sectorial, així com el pla general d'ordenació detallada. [2016/3221]  
Mitjançant Acord del Ple de data 18 d'abril de 2016, ha sigut aprovada la versió inicial del pla general estructural, amb inclusió del seu estudi ambiental i territorial estratègic i la resta de documents exigibles per la normativa sectorial, així com el pla general d'ordenació detallada d'aquest municipi, i de conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consulta per un termini de 45 dies hàbils, a comptar des de l'endemà de la publicació d'aques't anunci en el Diari Oficial de la Comunitat Valenciana.  
Durant el termini esmentat podrà ser examinat per qualsevol interessat a les dependències municipals i en la pàgina web de l'ajuntament www.camporrobles.es, perquè formulen les al·legacions que estimen pertinents.  
  
Camporrobles, 5 de maig de 2016.- L'alcalde: Gabriel Mata González.
Diari Oficial de la Generalitat Valenciana


Sumari del DOGV 7867, del 07-09-2016 (2016/6856)

RESOLUCIÓ de 31 d'agost de 2016, de la consellera de Sanitat Universal i Salut Pública, per la qual es disposa el cessament de Dolores Ripoll Bonifacio com a personal eventual.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7867

Data del DOGV
:   07-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6856


Data del document
:   31-08-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 31 d'agost de 2016, de la consellera de Sanitat Universal i Salut Pública, per la qual es disposa el cessament de Dolores Ripoll Bonifacio com a personal eventual. [2016/6856]  
D'acord amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14 de juliol), i amb el que preveu el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOCV 7640, 21 d'octubre), i la correcció d'errades (DOCV 7662, 20 de novembre), resolc:  
Destituir Dolores Ripoll Bonifacio, assessora d'assumptes parlamentaris de membres del Consell, amb efectes des del 31 d'agost de 2016, i se li agraeixen els serveis prestats.  
  
València, 31 d'agost de 2016.- La consellera de Sanitat Universal i Salut Pública: Carmen Montón Giménez.
Diari Oficial de la Generalitat Valenciana


Sumari del DOGV 7936, del 14-12-2016 (2016/9916)

RESOLUCIÓ de 29 de novembre de 2016, de la Direcció General de Centres i Personal Docent, per la qual se citen les persones interessades en el procediment ordinari número 2/000061/2016 a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7936

Data del DOGV
:   14-12-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/9916


Data del document
:   29-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de novembre de 2016, de la Direcció General de Centres i Personal Docent, per la qual se citen les persones interessades en el procediment ordinari número 2/000061/2016 a comparéixer en la via jurisdiccional. [2016/9916]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat a aquesta unitat administrativa l'expedient referit al procediment que es descriu:  
  
Recurrents: Manuel Añón Escriba, David Ripoll Vidal, Abigail Bravo Cuadrado, Francisco Zacarías Martínez Martínez i Neus Albors Oliva.  
Interessats:   
El personal docent a qui és aplicable l'Ordre 55/2015, de 18 de maig, de la Conselleria d'Educació, Cultura i Esport, per la qual es convoca procediment d'accés al cos de catedràtics de Música i Arts Escèniques.  
Descripció:  
Recurs contenciós administratiu interposat contra l'Ordre 55/2015, de 18 de maig, de la Conselleria d'Educació, Cultura i Esport, per la qual es convoca procediment d'accés al cos de catedràtics de Música i Arts Escèniques.  
Referència del tribunal:  
Procediment ordinari 2/000061/2016.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al jutjat l'expedient de referència i citar les persones interessades en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte contra el qual es recorre.  
  
València, 29 de novembre de 2016.- El director general de Centres ii Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 7947, del 30-12-2016 (2016/10854)

Ampliació del termini per a efectuar la convocatòria de les places contingudes en l'oferta d'ocupació pública 2015.
-------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10921


Data del document
:   28-12-2016

Organisme emissor
:   Ajuntament de Torrent

Tipus de document
:   Anunci

Anàlisi jurídica

 Descriptors 

:   * Torrent
    * concurs administratiu

Ampliació del termini per a efectuar la convocatòria de les places contingudes en l'oferta d'ocupació pública 2015. [2016/10504]  
Aprovada per acord de la Junta de Govern Local de data 28.12.2015 l'oferta d'ocupació pública d'aquest ajuntament per al 2015 i fixat el termini de dotze mesos per a la convocatòria de les places contingudes en aquesta, pel present, es fa públic que, la Junta de Govern Local d'aquest ajuntament en sessió celebrada en data 23 de desembre de 2016, de conformitat amb el que estableix l'article 32 de la Llei 39/2015, d'1 d'octubre, de procediment administratiu comú de les administracions públiques i article 70.1 del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, ha acordat, ampliar per període de sis mesos fins als 18 mesos el termini per a efectuar la convocatòria de les places contingudes en la mencionada oferta d'ocupació pública.  
  
  
Torrent, 28 de desembre de 2016.- El tinent d'alcalde i delegat de l'Àrea de Personal: José Antonio Castillejo Durán.
Diari Oficial de la Generalitat Valenciana


Sumari del DOGV 7794, del 31-05-2016 (2016/3897)

Informació pública de l'inici de la tramitació ambiental estratègica corresponent a la modificació puntual número 9 del pla parcial del sector 1.
-------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3897


Data del document
:   26-05-2016

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de l'inici de la tramitació ambiental estratègica corresponent a la modificació puntual número 9 del pla parcial del sector 1. [2016/3897]  
El Ple d'aquest Ajuntament, en la sessió celebrada el dia 27 d'abril de 2016, ha resolt acordar l'inici de la tramitació ambiental estratègica i territorial, corresponent a la modificació puntual número 9 del pla parcial del sector 1 del pla general presentat per Antonio Andújar Ramos, Hermanos Andujar y Navarro, SL i Jor Paterna, SL, que té per objecte un transvasament d'edificabilitat entre les parcel·les 21-A-3, 13-6-B i 13-6-A.  
Cosa que se sotmet a informació pública, d'acord amb el que disposa l'article 49.b de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana; s'adverteix de la possibilitat de formular al·legacions, pel termini de 20 dies, comptadors des de l'endemà de la publicació de l'anunci en el Diari Oficial de la Comunitat Valenciana.  
Els interessats poden consultar la documentació en les dependències de l'Àrea de Sostenibilitat, Planejament Urbanístic d'aquest ajuntament, de 09.00 a 14.00 hores, i en la pàgina web municipal www.paterna.es.  
  
Igualment, es fa constar que, d'acord amb l'article 64 de la citada llei, queda suspesa la tramitació i l'atorgament de llicències de parcel·lació de terrenys, edificació i demolició en l'àmbit territorial definit anteriorment, pel termini màxim de dos anys.  
  
Paterna, 26 de maig de 2016.- L'alcaldessa en funcions: Nuria Campos Moragón.
Diari Oficial de la Generalitat Valenciana


Sumari del DOGV 7894, del 11-10-2016 (2016/7610)

Informació pública d'ocupació de terrenys de la via pecuària número 5 Assagador del Camí de les Egües en el terme municipal de Vinaròs. Expedient número VP/039/2016.
---------------------------------------------------------------------------------------------------------------------------------------------------------------------

### Dades del document

Número de DOGV
:   7894

Data del DOGV
:   11-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7610


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública d'ocupació de terrenys de la via pecuària número 5 Assagador del Camí de les Egües en el terme municipal de Vinaròs. Expedient número VP/039/2016. [2016/7610]  
S'està tramitant en aquesta Direcció Territorial de Castelló, a sol·licitud de M. Isabel Llagostera Queralt, l'expedient VP/039/2016 d'ocupació temporal de la via pecuària número 5 Assagador del Camí de les Egües en el terme municipal de Vinaròs.  
L'objecte de l'ocupació és l'obertura i posterior tancament d'una rasa per a encreuament i col·locació d'una conducció hidràulica de l'abastiment d'aigua de reg, en un tram amb longitud de 10 metres, amplària mitjana d'1,5 metres i superfície d'ocupació de 15m².  
L'esmentat expedient se sotmet a informació pública en compliment d'allò que s'ha establit en l'article 33.2 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, i de l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El que es fa públic per a general coneixement, i es fixa el termini d'un mes a partir de la publicació del present anunci en el Diari Oficial de la Comunitat Valenciana, perquè les persones interessades puguen examinar l'expedient en les oficines de la Direcció Territorial de Castelló, situades en l'edifici Prop, avinguda Germans Bou, 47, de Castelló de la Plana, en horari d'atenció al públic, on podran presentar en aquest termini les al·legacions oportunes.  
  
Castelló de la Plana, 5 de setembre de 2016.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.
Diari Oficial de la Generalitat Valenciana


Sumari del DOGV 7695, del 12-01-2016 (2016/85)

CORRECCIÓ d'errades de la Resolució de 22 de desembre de 2015, del Rectorat de la Universitat de València, per la qual es convoca concurs de trasllat per a les funcionàries i funcionaris del grup C (subgrup C1), d'administració general, escala administrativa d'aquesta Universitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7695

Data del DOGV
:   12-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/85


Data del document
:   07-01-2016

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 22 de desembre de 2015, del Rectorat de la Universitat de València, per la qual es convoca concurs de trasllat per a les funcionàries i funcionaris del grup C (subgrup C1), d'administració general, escala administrativa d'aquesta Universitat. [2016/85]  
Advertida una errada material en la publicació de la Resolució de 22 de desembre de 2015, publicada al Diari Oficial de la Comunitat Valenciana (DOCV) de data 7 de gener de 2016, es procedeix a rectificar el següent:  
  
Annex II  
Llocs de treball d'administratius ofertats a resultes amb indicació de les seus característiques  
  
On diu:  
  
Núm. lloc DESTINACIÓ I DESTINACIÓ 2 REQUISIT TORN  
2353 F. ECONOMIA DP. ECONOMIA APLICADA 3 M  
  
  
  
Ha de dir:  
  
Núm. lloc DESTINACIÓ I DESTINACIÓ 2 REQUISIT TORN  
2353 F. ECONOMIA DP. ECONOMIA APLICADA 3 V  
  
  
Aquesta correcció no amplia el termini de presentació de sol·licituds.  
  
València, 7 de gener de 2016.- El rector, p. d. (DOCV 14.10.2015), el vicegerent de Recursos Humans i Organització Administrativa: José Ramírez Martínez.
Diari Oficial de la Generalitat Valenciana


Sumari del DOGV 7904, del 26-10-2016 (2016/7968)

Adjudicació número 16/096. Substitució del servei ferroviari entre les estacions de Calp i Dénia d'FGV per mitjà d'un servei alternatiu d'autobusos.
----------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7968


Data del document
:   10-10-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Adjudicació número 16/096. Substitució del servei ferroviari entre les estacions de Calp i Dénia d'FGV per mitjà d'un servei alternatiu d'autobusos.  
 [2016/7968]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46252 València. Telèfon 709 355 967. Fax 043 571 169.  
  
b) Dependència que tramita l'expedient: Unitat d'Adquisicions.  
  
c) Número d'expedient: 16/096.  
  
2. Objecte del contracte  
a) Tipus de contracte: serveis.  
b) Descripció de l'objecte: substitució del servei ferroviari entre les estacions de Calp i Dénia d'FGV per mitjà d'un servei alternatiu d'autobusos.  
c) Lots: no.  
d) CPV: 60100000-9.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa. Diversos criteris.  
  
4. Pressupost base de licitació  
Importe total: 919.800,00 - (IVA exclòs).  
  
5. Adjudicació  
a) Data d'adjudicació: 10 d'octubre de 2016.  
b) Contractista:  
International Regular Bus Castro, SL.  
d) Nacionalitat: espanyola.  
e) Importe: 758.725,50 - (IVA exclòs).  
  
València, 10 d'octubre de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7766, del 22-04-2016 (2016/2092)

Notificació de la sentència dictada en el rotlle d'apel·lació número 431/2015.
------------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2092


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 431/2015. [2016/2092]  
Recurs d'apel·lació (LECn) número 431/2015-L  
Dimana del judici verbal número 1628/2014  
Del Jutjat de Primera Instància número 7 d'Alacant  
Apel·lant: Comunitat de Propietaris Avinguda de Dénia, número 82-84, Edifici Cobasa  
Procuradora: Pilar Fuentes Tomás.  
Lletrada: Susana Bengoa Tomás.  
Apel·lat que no ha comparegut: José Guardiola Pérez.  
Inmaculada Rubio Sáenz, lletrada de l'Administració de Justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 431/2015, tramitat en aquesta secció, s'ha dictat la sentència que té l'encapçalament i la part dispositiva que són com segueix:  
  
«Alacant, 18 de desembre de 2015  
La magistrada d'aquesta Secció Cinquena de l'Audiència Provincial d'Alacant, María Teresa Serra Abarca, en nom del rei ha dictat la Sentència número 312.  
En el recurs d'apel·lació interposat per la part demandant Comunitat de Propietaris Avinguda de Dénia, número 82-84, Edifici Cobasa, d'Alacant, representada per la procuradora Pilar Fuentes Tomás i dirigida per la lletrada Susana Bengoa Tomás, contra la part apel·lada, José Guardiola Pérez, no compareguda en aquesta alçada, la qual consta en rebel·lia en primera instància.  
Dispositiva  
Estime el recurs d'apel·lació promogut contra la sentència dictada pel Jutjat de Primera Instància número 7 d'Alacant, de data 14 de maig de 2015, en les actuacions de les quals dimana aquest rotlle, revoque l'esmentada resolució i, en lloc seu, estime la demanda plantejada per la Comunitat de Propietaris Avinguda de Dénia, número 82-84, Edifici Cobasa, contra José Guardiola Pérez, amb expressa imposició de costes de primera instància. No se'n fa expressa imposició de les derivades d'aquesta alçada. Ordene la devolució del dipòsit constituït d'acord amb la Llei 1/2009, de 3 de novembre, i la disposició addicional 15a de la Llei Orgànica del Poder Judicial.»  
  
  
I perquè conste i valga de notificació de forma deguda al litigant declarat en rebel·lia i en parador ignorat, José Guardiola Pérez, es publica aquest edicte i s'adverteix la part que, contra aquesta resolució, no s'hi pot interposar cap recurs.  
  
Alacant, 8 de març de 2016.- La lletrada de l'Administració de Justícia: Inmaculada Rubio Sáenz.
Diari Oficial de la Generalitat Valenciana


Sumari del DOGV 7874, del 15-09-2016 (2016/7041)

Extracte de la Resolució de 6 de setembre de 2016, del rector, per la qual es convoquen dues beques d'ajudes de matrícula per al Màster Universitari en Gestió de la Informació (MUGI), per part de la Càtedra Transparència i Participació, per al curs 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7874

Data del DOGV
:   15-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7041


Data del document
:   06-09-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 6 de setembre de 2016, del rector, per la qual es convoquen dues beques d'ajudes de matrícula per al Màster Universitari en Gestió de la Informació (MUGI), per part de la Càtedra Transparència i Participació, per al curs 2016-2017. [2016/7041]  
BDNS(Identif.):317002  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacional de subvencions   
http://www.pap.minhap.gob.es/bdnstrans  
  
Primer. Persones beneficiàries  
Hi poden participar:  
- Estudiants de la UPV matriculats en el Màster Universitari en Gestió de la Informació (MUGI) de la UPV durant el curs 2016-2017.  
- I que complisquen els requisits exigits en la convocatòria.  
  
Segon. Objecte  
L'objecte d'aquesta convocatòria és atendre, mitjançant una convocatòria general, les demandes de l'alumnat de la Universitat Politècnica de València matriculat en el curs 2016-2017 en el Màster Universitari en Gestió de la Informació (MUGI) per al curs 2016-2017, a fi que adquirisquen coneixements en l'àrea de les dades obertes, la transparència i la participació ciutadana. No poden gaudir d'altres beques o ajudes a l'estudi per a la mateixa finalitat.  
  
Tercer. Bases reguladores  
Accessibles en ctranspar.webs.upv.es  
  
Quart. Quantia  
S'estableixen dues beques d'ajuda de matrícula. La quantia total de les ajudes ascendeix a 5.614 euros. La distribució de les dues beques d'ajuda de matrícula és de 2.807 euros cadascuna d'aquestes.  
  
Cinquè. Termini de presentació de sol·licituds  
El termini de presentació de sol·licituds és fins al 30 de setembre de 2016.  
  
València, 6 de setembre de 2016.- El rector: Francisco José Mora Mas.